# విజేందర్ సింగ్

| విజేందర్ సింగ్ |
| --- |
| ఫెమినా మిస్ ఇండియా 2014 కార్యక్రమంలో విజేందర్ సింగ్ |
| గణాంకాలు |
| జన్మ నామము | విజేందర్ సింగ్ బెనివాల్ |
| ఇతర పేర్లు | సింగ్ |
| బరువు విభాగం | సూపర్-మిడిల్ వెయిట్ |
| ఎత్తు | 6 ft 0 in |
| Reach | 76 in |
| జాతీయత | భారతీయుడు |
| జననము |  (1985-10-29) 1985 అక్టోబరు 29 కలువాస్, హర్యానా, భారతదేశం |
| Stance | Orthodox |
| బాక్సింగ్ రికార్డ్ |
| పాల్గొన్న పోరాటాలు | 14 |
| విజయాలు | 13 |
| నాకౌట్ విజయాలు | 9 |
| పరాజయాలు | 1 |
| కుదించు
Medal record

|  |
| --- |
|  |
| Men's amateur boxing
 |
| Representing  భారతదేశం |
| Olympic Games
 |
|  |  2008 Beijing  | Middleweight
 |
| World Championships
 |
|  |  2009 Milan  | Middleweight
 |
| Commonwealth Games
 |
|  |  2006 Melbourne  | Welterweight
 |
|  |  2014 Glasgow  | Middleweight
 |
|  |  2010 Delhi  | Middleweight
 |
| Asian Games
 |
|  |  2010 Guangzhou  | Middleweight
 |
|  |  2006 Doha  | Middleweight
 |
| Asian Championships
 |
|  |  2007 Ulaanbaatar  | Middleweight
 |
|  |  2009 Zhuhai  | Middleweight
 |

 |

2006లో విజేందర్ సింగ్‌కు అర్జున అవార్డును అందజేస్తున్న అప్పటి రాష్ట్రపతి ప్రతిభా పాటిల్
**విజేందర్ సింగ్ బెనివాల్** (జననం 1985 అక్టోబరు 29) ఒక భారతీయ ప్రొఫెషనల్ బాక్సర్, రాజకీయ నాయకుడు. ఆయన 2008 బీజింగ్ ఒలింపిక్స్‌లో కాంస్య పతకాన్ని గెలుచుకున్నాడు. దీంతో ఒలింపిక్ పతకాన్ని గెలుచుకున్న మొదటి భారతీయ బాక్సర్‌గా నిలిచాడు. అతను 2009 ప్రపంచ ఛాంపియన్‌షిప్‌లు, 2010 కామన్‌వెల్త్ గేమ్స్‌లో కాంస్య పతకాలు, అలాగే 2006, 2014 కామన్‌వెల్త్ గేమ్స్‌ మిడిల్ వెయిట్ విభాగంలో రజత పతకాలను గెలుచుకున్నాడు.

2015 జూన్లో ప్రొఫెషనల్‌గా IOS స్పోర్ట్స్ అండ్ ఎంటర్‌టైన్‌మెంట్ ద్వారా క్వీన్స్‌బెర్రీ ప్రమోషన్స్‌తో బహుళ-సంవత్సరాల ఒప్పందంపై విజేందర్ సింగ్ సంతకం చేశాడు. MTV ఇండియా రియాలిటీ టీవీ షో రోడీస్ X2లో విజేందర్ సింగ్ న్యాయనిర్ణేతలలో ఒకరు.

## బాల్యం, విద్యాభ్యాసం

1985 అక్టోబరు 29న హర్యానాలోని భివానీకి చెందిన కలువస్ గ్రామంలో ఒక జాట్ కుటుంబంలో విజేందర్ సింగ్ జన్మించాడు. అతని తండ్రి మహిపాల్ సింగ్ బెనివాల్, హర్యానా రోడ్‌వేస్‌లో బస్సు డ్రైవర్, అతని తల్లి గృహిణి. విజేందర్ సింగ్ కు ఒక అన్నయ్య మనోజ్. విజేందర్ సింగ్ తన ప్రాథమిక పాఠశాల విద్యను కలువస్‌లో, మాధ్యమిక పాఠశాల విద్యను భివానీలో పూర్తి చేశాడు. భివానీలోని వైష్ కళాశాల నుండి బ్యాచిలర్ డిగ్రీని అందుకున్నాడు.

## బాలీవుడ్

2014 జూన్ 13న విడుదలైన ఫగ్లీ చిత్రంతో నటుడిగా బాలీవుడ్‌లోకి అడుగుపెట్టాడు. ఈ చిత్రాన్ని అక్షయ్ కుమార్, అశ్విని యార్డి యాజమాన్యంలోని గ్రేజింగ్ గోట్ ప్రొడక్షన్స్ నిర్మించింది. ఈ చిత్రానికి సగటు సమీక్షలు వచ్చాయి.

## రాజకీయ జీవితం

2019 భారత సార్వత్రిక ఎన్నికల ముందు భారత జాతీయ కాంగ్రెస్‌లో విజేందర్ సింగ్ చేరాడు. దక్షిణ ఢిల్లీ లోక్‌సభ నియోజకవర్గం నుంచి పోటీ చేసి ఓడిపోయాడు. ఆయన 2024 లోక్‌సభ ఎన్నికలకు ముందు కాంగ్రెస్‌ పార్టీని వీడి ఏప్రిల్ 3న భారతీయ జనతా పార్టీ (బిజెపి)లో చేరాడు.

## వ్యక్తిగతం

2011 మే 17న ఢిల్లీకి చెందిన సాఫ్ట్‌వేర్ ఇంజనీర్ అయిన అర్చన సింగ్‌ను విజేందర్ సింగ్ వివాహం చేసుకున్నాడు. ఈ వివాహం ఢిల్లీలో సాధారణ వేడుకగా జరుగగా అతని స్వస్థలమైన భివానీలో రిసెప్షన్ ఏర్పాటు చేయబడింది. వారికి ఇద్దరు కుమారులు, అబీర్ సింగ్, అమ్రిక్ సింగ్ ఉన్నారు.

## గుర్తింపు

భారతదేశ రెండవ అత్యున్నత క్రీడా పురస్కారం అయిన అర్జున అవార్డును 2006లో విజేందర్ సింగ్ అందుకున్నాడు. ఆయనకు 2009 జూలైలో భారతదేశ అత్యున్నత క్రీడా పురస్కారం రాజీవ్ గాంధీ ఖేల్ రత్న అవార్డు లభించింది. 2009లో పద్మశ్రీ అవార్డుకు సిఫార్సు చేయబడినప్పటికీ, తర్వాత తిరస్కరించబడింది. కానీ 2010 జనవరిలో అదే అవార్డు అందుకున్నాడు.

## మూలాలు